Edmundas Jakilaitis

Edmundas Jakilaitis (g. 1977 m. gegužės 24 d. Kaune) –  žurnalistas, televizijos ir kino prodiuseris, visuomenininkas, karys savanoris. 

 Biografija 

Gimė ir augo Kaune. 1995 m. baigė Kauno „Saulės“ gimnaziją. Kauno technologijos universitete studijavo informatiką. Baigė Vilniaus universitą, kur studijavo žurnalistiką Žurnalistikos institute, studijavo diplomatiją Tarptautinių santykių ir politikos mokslų institute.

1996 m. dirbo radijo stotyje M-1, atliko praktiką „Kauno dienoje“. 1997 m. LNK televizijoje pradėjo dirbti žinių reporteriu, 1998 m. pradėjo rengti laidą „Savaitės panorama“. 2001 m. liepos mėn. paskirtas LNK informacinių laidų grupės vyr. redaktoriumi, netrukus tapo LNK informacinių laidų grupės direktoriumi. 2004 m. Pradėjo dirbti „Lietuvos ryto“ žiniasklaidos grupėje. Bendrovėje „Spaudos televizija“ dirbo prodiuseriu ir vyriausiuoju redaktoriumi. 2005 m. pradėjo vesti laidas Lietuvos televizijoje. Dar dirbdamas laidos „Žodžio laisvė“ (LNK) vedėju ir žinių tarnybos vadovu, 2002 m. lankėsi Baltuosiuose rūmuose, kuriuose susitiko ir kalbėjosi su JAV prezidentu Džordžu Bušu.

2007–2010 m. kartu su „Lietuvos ryto“ grupe valdė ir vadovavo prodiuserių bendrovei „Media Team“.E. Jakilaičio vadovaujama „Media team“ likviduojama, 2010-04-16

2008–2012 m. dirbo Lietuvos ryto TV, buvo šios televizijos vadovas, laidų „Lietuva tiesiogiai“ ir „24/7“ vedėjas.Jakilaitis palieka „Lietuvos ryto“ televiziją, 2012-12-04 .

Nuo 2013 m. kartu su prodiuseriu Laurynu Šeškumi valdo prodiuserių kompanijas „MEDIA 3“ ir „Nord Play“, rengiančias TV projektus Lietuvos ir užsienio televizijoms, tarp jų: „Nacionalinė ekspedicija“, „Gyvenimo spalvos“, „Nepažintas meras“, „Ypatingas būrys“ ir kt. Taip pat kuria dokumentinius bei meninius kino ir televizijos filmus ir serialus.

2013–2018 m. LRT televizijos laidos „Dėmesio centre“ vedėjas. Nuo 2018 m. Žinių radijo laidos „Kompleksiniai pietūs“ ir „Laisvės TV“ laidos „Pagonių kiemas“ vedėjas.

Nuo 2000 m. veda visus svarbiausius politinius debatus bei Seimo ir Prezidento rinkimų debatus įvairiose šalies televizijose.

 Apdovanojimai 

2016 metais pripažintas geriausiu LRT laidų vedėju ir apdovanotas „Auksine bite“, 2017 metais pripažintas taisyklingiausiai kalbančiu LRT vedėju ir apdovanotas „Kalbos grynuolio“ apdovanojimu.

2019 metais kartu su režisieriumi Andrium Lygnugariu ir scenaristu Aurimu Račiukaičiu už projektą „Nacionalinė ekspedicija“ asociacijos AVAKA buvo teikiamas Nacionalinei kultūros ir meno premijai.

2021 metais E. Jakilaičio sumanytas projektas „Nacionalinė ekspedicija“ tarptautiniame televizijos produkcijos festivalyje „Europos širdis“ Varšuvoje buvo pripažintas geriausia pramogine laida ir apdovanotas prizu.

2021 metais apdovanotas Lietuvos valstybės apdovanojimu - ordino „Už nuopelnus Lietuvai“ Riterio kryžiumi.

E. Jakilaitis bus apdovanotas ordinu „Už nuopelnus Lietuvai“, alfa.lt. Nuoroda tikrinta 2021-06-30.

2022 metais E. Jakilaičio sumanytas dokumentinis serialas „Jonas Karolis Chodkevičius. Triumfo kelias“ tarptautiniame TV festivalyje „Europos širdis“ Lenkijoje apdovanotas specialiuoju komisijos prizu.

E. Jakilaičio sumanyti projektai “Nacionalinė ekspedicija”, “Tikri vyrai”, “Jonas Karolis Chodkevičius. Triumfo kelias” ir kt. yra apdovanoti “Pragiedrulių” bei kitais nacionaliniais apdovanojimais.

Už iniciatyvą „Stiprūs kartu“ E. Jakilaitis yra apdovanotas įvairių Lietuvos bei Ukrainos institucijų bei organizacijų apdovanojimais, tarp jų Šv. Kristoforo statulėle, LRT metų apdovanojimu, Socialinės apsaugos ir darbo ministerijos “Gerumo žvaigžde” ir kitais.

2023 m. Ukrainos prezidento V.Zelenskio dekretu E. Jakilaitis apdovanotas Ukrainos valstybės apdovanojimu – ordinu “Už nuopelnus”.

2024 m. E. Jakilaičiui buvo įteikta Vinco Kudirkos premija.Vinco Kudirkos premija

 Asmeninis gyvenimas 
Žmona – žurnalistė Rasa Krasauskaitė-Jakilaitienė. Dukros Barbora ir Morta, sūnus Bernardas. Vienas iš pomėgių yra tenisas, taip pat bitininkystė, buriavimasEdmundas Jakilaitis. Yra šalis. Nuoroda tikrinta 2023-04-14. bei vandenlentės.

Moka tris užsienio kalbas: anglų, lenkų ir rusų.

 Kūrybinė veikla televizijoje 
Aktualijų, naujienų ir diskusijų laidos: Žinios (LNK),
„Dienos interviu“,
„Žodžio laisvė“ (LNK),
„Savaitės panorama“ (LNK),
„Pikas“ (LNK),
„Lietuvos sprendimas“ (LNK),
„Žinios“ (TV3 Estonia),
„TV Forumas“ (TV3, LRT, Lietuvos ryto TV) ,
„Lietuvos ekonomikos forumas“ (LRT),
„LRT Forumas“ (LRT),
„Dėmesio centre“ (LRT, Delfi TV, TV3),
„Lietuvos politikos forumas“ (Delfi TV),
„Dekonstrukcijos“ (Laisvės TV),
„Propagandos dekonstrukcijos“ (Delfi TV), „24/7“ (Lietuvos ryto TV). Publicistikos ir gyvenimo būdo laidos: Lietuvos ryto televizija (TV3),
„Super LT“ (LNK, Lietuvos ryto TV),
„Žurnalisto tyrimas“ (LRT, Lietuvos ryto TV),
„Gyvenimo spalvos“ (LRT),
„Gyvenimo būdas“ (LRT),
„Nepažintas meras“ (LRT),
„Dėmesio centre su Edmundu Jakilaičiu“ (TV3), tinklalaidė “Politika.”, “Lietuvos ateities forumas” (LRT). 

Verslumo skatinimo ir ekonominio raštingumo didinimo projektai: „Vertas milijono“ (LRT),
„Lietuva gali“ (LRT),
„Duokit šansą“ (LRT),
„Startas“ (LNK),
„Sėkmės tandemas“ (LNK),
„Kur dingsta pinigai?“ (Lietuvos ryto TV), “Savi ratai” (TV3). 

Bendri su Lietuvos kariuomene TV projektai: „Ypatingas būrys“ (LRT),
„Tikri vyrai“ (LRT).

Televizijos dokumentikos projektai: „Nacionalinė ekspedicija“ (LRT),
„Nematoma Lietuvos istorija“ (LRT),
„Šiandien prieš 100 metų“ (LRT), “Broliai ir sesės” (LRT), “Neišpręsti istorijos ginčai” (LRT). 

Muzikiniai ir pramoginiai TV projektai: „Lietuvos patriotai“ (LRT),
„Lietuvos balsai” (LRT), „Viso gero! Vėlyvo vakaro šou“ (LRT), “Knygų žiurkės” (LRT), “(Ne)paprasti žmonės” (LRT), “Įsikūnijimas” (TV3)Edmundas Jakilaitis pristato naują laidą „Įsikūnijimas“: „Ją pažiūrėję, žiūrovai taps šiek tiek geresni nei prieš tai“.

Sporto laidos: „LMŽ. Lietuvos mokyklų žaidynės“ (LRT).

 Dokumentiniai filmai 
Prodiuserio Edmundo Jakilaičio sukurti TV ir kino filmai:

„Gedimino keliu. Nepriklausomos Lietuvos diplomatijos istorija“ (2007 m.)

„Litvakai. Nuo Vilniaus iki Jeruzalės“ (2008 m.)

„Stovintis priešaky. Tarpukario Lietuvos Prezidentai“. 2 dalių dokumentinis filmas (2019 m.)

„Redde, quod debes. Nepriklausomybės kovos“. 2 dalių dokumentinis filmas. (2019 m.)

„1920. Didžioji diena“. Atkuriamosios dokumentikos filmas apie pirmąją Steigiamojo Seimo darbo dieną. (2020 m.)

„Skrydis atšauktas“. Dokumentinis filmas apie Lietuvos olimpiečių pasiruošimą atidėtoms olimpinėms žaidynėms. (2021 m.)

„Postas aušroje“. Atkuriamosios dokumentikos filmas apie Medininkų žudynes. (2021 m.)

„Triumfo kelias. Jonas Karolis Chodkevičius“. Daugiaserijinis dokumentinis televizijos filmas. (2021 m.)

„Pūga prie Mėmelio. Klaipėdos atvadavimo saga“. Atkuriamosios dokumentikos kino filmas. (2022 m.)

„700 Vilniaus metų. Kelionė laiku su prof. Alfredu Bumblausku.“ Dokumentinis kino filmas. (2022 m.)

„Bilietas. The ticket“. Dokumentinis kino filmas apie Kauno ŽALGIRIO ir Maskvos CASK kovas devintajame XX a. dešimtmetyje. (2023 m.) 

“Miręs Vilnius. Bernardinų kapinių istorijos”. Istorinis dokumentinis filmas (2023 m.)  

“Miręs Vilnius. Rasų kapinių istorijos”. Dviejų dalių istorinis dokumentinis filmas. (2024 m.) 

“BAMBAGYSLĖ. Lietuvos kelias į energetinę nepriklausomybę”. Dokumentinis filmas. (2025 m.) 

 Visuomeninė veikla ir tarnyba Lietuvos kariuomenėje 
Visuomeninės iniciatyvos #StiprūsKartu iniciatorius,
Jono Karolio Chodkevičiaus labdaros paramos fondo pirmininkas.

Yra aktyvus Lietuvos Šaulių sąjungos narys, Šaulių sąjungos Pelėdų būrio vadas.

Tarnauja Lietuvos Kariuomenėje Krašto apsaugos savanorių pajėgose, yra karininkas.

Yra baigęs Pradinio karinio parengimo kursus karininkams specialistams Lietuvos Karo akademijoje, yra baigęs  Vytauto Didžiojo karininkų kursus kuopų vadams ir jaunesniesiems bataliono štabo karininkams, bei kt. 

 Šaltiniai 

Kategorija:Lietuvos žurnalistai
Kategorija:Lietuvos redaktoriai
Kategorija:Lietuvos laidų vedėjai